Item na dien dat vrouwe johanne vrouwe vander rivien inden wissel
alhier als in handen des stadhonders en manne van leene des hoofs
van arschot en van bierbeke gesett hadde ii en vijftich rijnsch
gulden te xxi stuvs tstuck tot behoef der vrouwen van condert
en tshen van cruyninghen dienende in betalinghen van renten
die de voirs van condert en cruyninghen zeiden te hebben op de
goede vander rivien Ende oic xv rijnsch gulden te xx stuvs
tstuck als voe de costen inden gedinghe gedaen Ende dair na
bijden manen vanden voirs hove gewijst es dat de voirs ii
en vijftich rijnsch gulden volghen souden der voirs vrouwen
van condert ende den hee van cruyninghen op caucie genoech
zijnde om tegen de vrouwe vander rivien vanden rechte dat zij
soude moegen meynen te vervolghen uut saken van rastamente
dat zij op de selve peninghe hadde doen doen inne te staen
en dat oic de selve condert en cruyninghen behoirlike quitancie
ovleven souden niet ontlastinghen der goede en voirt gewesen
was dat de voirs vijfthien rijnsch gulden berusten souden om
dairaf de ptien voer henre costen te volghen des bijden hove
ptien ierst gehoirt aengetaxeert zullen worden Ende de pcur
vander rivien van dien vonisse geappelleert heeft na den
welken die appellacie hanghende de voirs vrouwe vander
rivien aflivich worden es en henre executeur ter eenre ende
de pcurs van condert en cruyninghen ter ande zijden hen hieraf
gesubmitteert hebben in zeggn en arbiters Te weten condert
ende cruyninghen inden eerwerdighen he meester raymonde de
marlyans doctoire in beiden rechten en arnold kyp pensionar der
stad van loeven en dexecuteurs vander rivien in meest jane
van papenhoven doctoir in loye ende meester janne calaber
secretair der stad van loeven Welke arbiters uutgesproken
hebben dat de voirs gesette peninghe der voirs condert en
cruyninghen volghen zullen na inhouden vanden vonisse bijden
mannen vanden voirs hove gewijst gelijc voirger wordt en
op caucie van inne te staene en quitancie en ontlastinghe
vanden goeden vander rivien te gheven gelijc tvoirs vonisse
dat inhoudt en begrijpt So eest dat om der voirs
uutspraken der voirs zeggn tachtervolgen en genoech te doen
comen zijn voer scepen van loeven hpeter vynck priester capellaen
der voirs vrouwen van condert meester hues rogiers en philips
van breyne weerd inden hert te loeven meester claes dyeyssche
d
no
uen